آئیزک نیوٹن، 25 دسمبر 1643 نوں وولزتھورپ-بائی-کولسٹرورتھ، لنکنشائر، انگلینڈ چ جمیا۔ نیوٹن اپنے پیو دے مرن دے تن مہینے مگروں جمیا اودے پیو دا ناں وی اسحاق نیوٹن سی۔ اوہ ویلے توں پہلے جمیا سی تے اوہدا ناپ وی چھوٹا سی اودی ماں حنا آئزکف دا کہنا سی جے اوہ اک لٹر دے جگ چ وی آجاندا سی۔ جدوں اوہ تن وریاں دا سی تے اودی ماں نے اک پادری برنابس سمتھ نال ویاہ کرلیا۔ نیوٹن نوں اوہدی نانی ماگرے آئزکف کول چھڈ دتا گیا۔ جوان نیوٹن نوں اپنا متریا پیو چنگا ناں لگیا تے ناں اپنی ماں دا اوہدے نال ویاہ کرنا۔ 18ویں ورے اونوں مس سٹوری چنگی لگی پر ویاہ تک گل ناں اپڑی نیوٹن اپنی پڑھائی تے سائینسی کماں چ ای لگا ریا۔